**Утвърдил :……………………….**

**Директор на ПГЗ „Ст. Цанов”**

**инж. Светлана Калапишева**

Име…………………………………………………………………………………………………..

**Тест 3**

1. В кой от редовете е допусната правописна грешка?

А/ екипаж, компот, географ

Б/ кубчина, дробче, робски

В/ нощница, безнадеждност, нишка

Г/ футбол, сборник, отбор

2. В коя от подчертаните думи е допусната граматична грешка?

А/ на три етажа / а/ са разположени 24 щанда /б/,на които излагат своята продукция 10 завода /в/ ,5 държавни и 9 частни фирми. За реда по време на изложението се грижат 12 служителя /г/.

3. В кое от изреченията НЕ е допусната граматична грешка?

А/ Учениците не харесват , че зимната и пролетната ваканции са твърде кратки.

Б/Въпреки убедителните му аргументи,не можеме да се съгласим с казаното.

В/ Разговаряйки оживено за току-що видяното, младежите продължиха по своя път.

Г/ Всички разбират и са съпричастни към болката на хората, изгубили свой близък.

4. В кое от изреченията НЕ е допусната пунктуационна грешка?

А/ По небето бавно и тежко лазеха дебели, и мрачни зимни облаци.

Б/ Някъде на запад зад заснежените гори бавно залязваше слънцето.

В/ Трогнат от гледката на чудното море, младежът спря на брега.

Г/ Директорът надявам се , все пак ще се вслуша в нашите аргументи.

5. В кой ред фразеологичните словосъчетания са антоними?

А/ играя си с някого – играя на борсата

Б/ стяга ми се душата – вадя душата на някого

В/ държа си езика зад зъбите – изплювам камъчето

Г/ игра на нерви – вра си носа на всякъде

6. От кое стихотворение са стиховете?

*Език прекрасен , кой не те руга*

*И кой те пощади от хули гадки*

*Вслушал ли се е някой до сега*

*В мелодьята на твойте звуци сладки*

А/ „Помниш ли, помниш ли ….”

Б/ „ Българският език”

В/ „ Потомка”

Г/ „ Завод”

7. В кой ред всички стихотворения са написани от Пейо Яворов?

А/ „Градушка” , „ Заточеници” , „ Камък”

Б/ „Ще бъдеш в бяло” , „Две хубави очи” , „Стон”

В/ „Две души” , „Сенки” , „Песен за човека”

Г/ „Ний” , „Йохан” , „Маска”

8. Философската концепция за живота и смъртта, за дуалистичната същност на човешката природа като единство между грях и добродетел е в основата на проблематиката в цикъла разкази на :

А/ Димитър Димов;

Б/ Иван Вазов;

В/ Алеко Константинов;

Г/ Елин Пелин.

9. Кой от посочените автори се свързва с началото на българския модернизъм?

А/ Христо Смирненски;

Б/ Пенчо Славейков;

В/ Гео Милев;

Г/ Атанас Далчев.

10. Какво е подчертаното изразно средство?

*Спи езерото ; белостволи буки*

*Над него свождат вити гранки,*

*И в тихите му тъмни глъбини*

*Преплитат отразени сянки.*

А/ инверсия;

Б/ метафора;

В/ епитет;

Г/ метонимия.

11. Коя от посочените творби е сонет?

А/ „Ни лъх не дъхва над полени”;

Б/ „Две хубави очи”;

В/ „Пловдив”;

Г/ „Кукувица”.

12. В коя от творбите на Иван Вазов се поставя въпросът за видимото и невидимото българско не с очите ,а със сърцето и душата?

А/ „ Кочо”;

Б/ „Левски” ;

В/ „Чичовци”;

Г/ „Дядо Йоцо гледа”.

13. Развръзката в разказа „Ветрената мелница” е:

А/ пейзажното описание: „хубавия изглед, що има и от четирите страни на селото ни”;

Б/ загубата на облога и приставането;

В/ облогът и надиграването между Христина и Лазар;

Г/ захващането на двамата чудаци дядо Корчан и Лазар Дъбака да строят ветрена мелница.

14. Какво е подчертаното изразно средство?

*Незрими води , с глух и тайнствен ромон,*

*Заляха съня на безбрежия неми*

*И нямаше там ни надежда, ни спомен –*

*И нямаше там ни пространство, ни време…*

А/ епитет;

Б/ апосиопеза;

В/ епифора;

Г/ оксиморон.

15. Коя творба НЕ интерпретира проблема за слепотата и зрението?

А/ „ Елате ни вижте”;

Б/ „ Две хубави очи”;

В/ „Елегия”;

Г/ „Дядо Йоцо гледа”.

16. Коя от посочените творби е сатира?

А/ „Българският език”;

Б/ „Заточеници”;

В/ „История”;

Г/ „Линее нашто поколение”.

17. За кой от разказите на Елин Пелин е характерна опозицията : истина-измислица?

А/ „Андрешко”;

Б/ „Косачи”;

В/ „Ветрената мелница”;

Г/ „Задушница”.

18. В кой ред вярно са посочени имената на членовете на кръга „Милсъл”?

А/ д-р Кр. Кръстев, П. Р. Славейков, П. К. Яворов, П. Тодоров;

Б/ д-р Кр. Кръстев, П. К. Яворов, Д. Дебелянов, П. П. Славейков;

В/ д-р Кр. Кръстев, П. П. Славейков, П. К. Яворов, П. Тодоров;

Г/ д-р Кр. Кръстев, П. К. Яворов, П. Тодоров, Ив. Вазов.

19. От кое стихотворение на Иван Вазов са стиховете?

*Сега съм у дома. По часове благат*

*Край бистрата река, при звучната песен,*

*Мечтая ил чета… Ил кат орел надвесен*

*Над бездните стоя, и моят ум фъркат*

*Блуждае в хаоса, до господа отива,*

*На мирозданьето във тайните се впива.*

А/ „Отечество любезно”;

Б/ „Елате ни вижте”;

В/ „При Рилския манастир”;

Г/ „Паисий”.

20. В кой ред всички творби са написани от Пейо Яворов?

А/ „Песен за човека” , „Черна песен” , „Пловдив”;

Б/ „Вяра” , „Стон” , „Маска”;

В/ „Градушка” , „Елате ни вижте” , „Черна песен”;

Г/ „Две хубави очи” , „Песента на човека” , „Ще бъдеш в бяло”.

21. За творчеството на поетите символисти е характерна ключовата дума:

А/ Песен;

Б/ Родина;

В/ Сън;

Г/ Борба.

22. Кое твърдение НЕ е вярно?

А/ Фейлетоните от цикъла „Разни хора, разни идеали” са своеобразна картина на времето.

Б/ Героите от четирите части на „Разни хора , разни идеали” се саморазкриват монологично.

В/ Личността на Алеко Константинов като опонент е заявена в последната четвърта част на „Разни хора,разни идеали”

Г/ Герой във втората част на „Разни хора ,разни идеали” е помощник-регистраторът.

23. Какво НЕ е характерно за естетиката на индивидуализма?

А/ В центъра на изображение се поставя индивидът.

Б/ Акцентира се върху екзистенциалната проблематика.

В/ Обект на изображение е социалната деиствителност.

Г/ Основен мотив е мотивът за страданието.

24. В кое Ботево стихотворение е разкрит проблемът за духовната вяра?

А/ „Борба”;

Б/ „Моята молитва”;

В/ „Хаджи Димитър”;

Г/ „Обесването на Васил Левски”.

25. Напишете по избор есе или съчинение на тема: „ Съновидението в света – затвор” като се водите от стихотворението на Дебелянов „Помниш ли, помниш ли...”

*Помниш ли,помниш ли тихия двор,*

*Тихия дом в белоцветните вишни –*

*Ах, непроблясвайте в моя затвор,*

*Жалби далечни и спомени лишни –*

*Аз съм заключеник в мрачен затвор,*

*Жалби далечни и спомени лишни ,*

*Моята стража е моят позор,*

*Моята казън са дните предишни!*

*Помниш ли ,помниш ли в тихия двор*

*Шъпот и смях в белоцветните вишни-*

*Ах, не пробуждайте светлия хор,*

*Хорът на ангели в дните предишни-*

*Аз съм заключеник в мрачен затвор,*

*Жалби далечни и спомени лишни,*

*Сън е бил, сън е бил тихия двор,*

*Сън са били белоцветните вишни!*

**Критерии за оценяване на есе**

**(общо 30 точки)**

Оценяването включва:

1. Компетентности за изграждане на есе
2. Компетентности за изграждане на аргументативен текст
3. Езикови компетентности

|  |  |  |
| --- | --- | --- |
| **№** | **Критерии** | **Точки** |
| **1.** | **Компетентности за изграждане на есе** | **10** |
| 1.1. | Недвусмислено изразява лична позиция, провокирана от поставения проблем | 2 |
| 1.2. | Обвързва проблема с актуалния контекст | 2 |
| 1.3. | Използва подходящи стилно-езикови средства за постигане на убедителност и въздействие | 3 |
| 1.4. | Умее да интерпретира различни аспекти на проблема | 3 |
| **2.** | **Компетентности за създаване на аргументативен текст** | **12** |
| 2.1. | Формулира теза, съответстваща на поставения проблем | 3 |
| 2.2. | Изгражда задълбочена, логически последователна и смислово обвързана с темата аргументация | 3 |
| 2.3. | Изгражда логическа или асоциативна организация на текста | 3 |
| 2.4. | Свързва логически последователно композиционните части | 3 |
| **3.** | **Езикови компетентности** | **8** |
| 3.1. | Владее и прилага правописната норма | 2 |
| 3.2. | Владее и прилага лексикалната норма | 2 |
| 3.3. | Владее и прилага граматичната норма | 2 |
| 3.4. | Владее и прилага пунктуационната норма | 2 |

**Критерии за оценяване на интерпретативно съчинение**

**(общо 30 точки)**

Оценяването включва:

1. Литературни компетентности
2. Компетентности за създаване на аргументативен текст
3. Езикови компетентности

|  |  |  |
| --- | --- | --- |
| **№** | **Критерии** | **Точки** |
| **1.** | **Литературни компетентности** | **10** |
| 1.1. | Познава съдържанието на изучаваната художествена творба и се ориентира в системата на хуманитарните проблеми и ценности | 2 |
| 1.2. | Осъзнава актуалността на разработвания проблем | 2 |
| 1.3. | Показва знания за автора и творбата и умения да ги ситуира в социокултурния контекст на епохата | 4 |
| 1.4. | Осмисля темата и подчинява разработката на нея | 2 |
| **2.** | **Компетентности за създаване на аргументативен текст** | **12** |
| 2.1. | Формулира точна, ясна и изчерпателна теза | 4 |
| 2.2. | Изгражда задълбочена, логически последователна и смислово обвързана с темата аргументация | 4 |
| 2.3. | Прави адекватни изводи и заключения | 2 |
| 2.4. | Умее да балансира собствен текст и цитати от художествената творба | 1 |
| 2.5. | Оформя графически правилно текста | 1 |
| **3.** | **Езикови компетентности** | **8** |
| 3.1. | Владее и прилага правописната норма | 2 |
| 3.2. | Владее и прилага лексикалната норма | 2 |
| 3.3. | Владее и прилага граматичната норма | 2 |
| 3.4. | Владее и прилага пунктуационната норма | 2 |

Всеки от отговорите на въпросите от 1 до 24 носи по една точка.

Оценката се образува по следната формула: **:** (n– получен брой точки, *k* – общ брой точки);

Предал в :…………………

Квестор:…………………..